พัฒนาเกษตรกร สู่การเป็น SMART FARMER ต่อเนื่อง สนับสนุนเกษตรไทย ไม่เผา ใช้วิธีการไถกลบ ทำการเกษตรผสมผสาน
นายทองเปลว กองจันทร์ ปลัดกระทรวงเกษตรและสหกรณ์ เปิดเผยถึงการพัฒนาเกษตรกร สู่การเป็น SMART FARMER หรือเกษตรกรปราดเปรื่อง ที่กระทรวงเกษตรและสหกรณ์ดำเนินการต่อเนื่อง ในปี 2563 มีจำนวน ไม่น้อยกว่า 5,000 ราย ส่วนในปี 2564 มีเป้าหมายพัฒนา SMART FARMER 2,290 ราย โดยใช้ศูนย์เรียนรู้เพิ่มประสิทธิภาพการผลิตสินค้าเกษตร (ศพก.) ทั้งหมด 882 ศูนย์ ในทุกอำเภอกระจายอยู่ทั่วประเทศ เป็นกลไกขับเคลื่อน อบรมเติมความรู้ เพิ่มทักษะให้เกษตรกรและมีศูนย์เทคโนโลยีเกษตรนวัตกรรม หรือ AIC ที่อยู่ใน 77 จังหวัด มีสถานศึกษามหาวิทยาลัยในภูมิภาคต่างๆ เป็นศูนย์กลางและเป็นหน่วยขับเคลื่อนศูนย์ความรู้ทางด้านเกษตรปลัดกระทรวงเกษตรและสหกรณ์ กล่าวด้วยว่า กระทรวงเกษตรฯ ได้ให้ความสำคัญกับวิธีการลดมลพิษจากภาคการเกษตร เช่น วิธีไถกลบ แทนการเผาตอซัง ทำการเกษตรผสมผสาน โดยคาดหวังให้เกษตรกรมีความรู้ความสามารถ พร้อมกับมีความภาคภูมิใจในความเป็นมืออาชีพทางการเกษตร